Í Álftanesskóla leitum við ýmissa leiða til að efla áhuga barna á lestri . Fyrir þó nokkru síðan vaknaði áhugi á að leyfa börnum að lesa fyrir hund en það hefur gefið góða raun bæði hér á landi og erlendis . Hundurinn er þriggja ára íslenskur fjárhundur sem heitir Freyja og er alin upp á heimili með ungum börnum . Hún hefur ekki áður prófað að vera lestrarhundur í grunnskóla en er ljúf , síkát og jákvæð eins og hún á kyn til . Einnig myndi hundurinn vera með Auði í sérkennslutímum hjá 4. og 5. bekk einn tíma í viku . Það er von okkar að Freyja hafa góð áhrif á nemendur en ýmsar vísbendingar eru um að hundar hafi góð áhrif á líðan fólks og eru dæmi um hunda á öldrunarheimilum , almenningsbókasöfnum og í hegðunarverum skóla . Um þróunarverkefni er að ræða þar sem bæði börnum og hundi þarf að líða vel í þessum aðstæðum . Ef foreldrar og barn hafa áhyggjur og eða barn er með ofnæmi fyrir hundum , hrætt við hunda þá endilega hafið samband og við tölum saman og leysum sama þau efni sem upp geta komið . Með góðum samstarfskveðjum Sveinbjörn Markús Njálsson skólastjóri